Diari Oficial de la Generalitat Valenciana


Sumari del DOGV 8540, del 03-05-2019 (2019/4129)

Sol·licitud d'ofertes per a l'arrendament d'oficines addicionals a les pròpies de la seua seu.
----------------------------------------------------------------------------------------------

### Dades del document

Número de DOGV
:   8540

Data del DOGV
:   03-05-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/4129


Data del document
:   12-04-2019

Organisme emissor
:   Sindicatura de Comptes

Tipus de document
:   Anunci

Descriptors 

:   * contracte administratiu

Sol·licitud d'ofertes per a l'arrendament d'oficines addicionals a les pròpies de la seua seu. [2019/4129]  
1. La Sindicatura de Comptes de la Comunitat Valenciana necessita arrendar, de conformitat amb les disposicions de la Llei 14/2003, de 10 d'abril, de patrimoni de la Comunitat Valenciana, un immoble per a oficines.  
2. La Sindicatura de Comptes de la Comunitat Valenciana necessita dependències addicionals a les dependències de què disposa en la seua seu actual, insuficient per a situar part del personal al seu servei.  
  
3. A aquest efecte, necessita un local apte per a la ubicació d'oficines addicionals a les existents. A continuació, s'indiquen les característiques i requisits que es tindran en compte en la valoració dels immobles que, en resposta a aquest anunci, oferisquen els licitadors respectius, i que determinaran l'elecció motivada per part de la Sindicatura de l'opció que s'ajuste millor a les seues necessitats per al compliment de les seues finalitats:  
  
A. Característiques tècniques  
1. Situació: l'immoble ha d'estar al municipi de València, en un radi màxim de 8 minuts a peu respecte de la seu de la Sindicatura de Comptes, situada al carrer de Sant Vicent, núm. 4, segons el càlcul dels mapes interactius a l'ús en internet.  
2. Superfície:  
- Espai mínim necessari per a situar 10 llocs de treball i una sala de reunions amb capacitat per a 8 persones. La superfície necessària ha de ser de 125-250 m² útils, o menys si resulta possible situar aquestes exigències.  
- Es valorarà l'existència en el mateix edifici d'espai addicional que es puga oferir davant eventuals necessitats futures de la Sindicatura.  
  
3. Viabilitat d'ús: el local ha de ser apte per a la finalitat pretesa: oficines administratives. S'aportarà document oficial acreditatiu de l'ús exclusiu o compatible per a aquesta finalitat del local oferit o, si és el cas, de l'immoble en què se situa.  
4. Característiques de les oficines:  
- Espai diàfan amb possibilitat de ser compartimentat per mitjà de mampares a requeriment de l'arrendatari, a càrrec de la propietat, perquè la distribució de l'espai s'adeqüe a les necessitats requerides per la Sindicatura.  
- Il·luminació i ventilació directes, preferentment local amb llum natural.  
- En tot cas, estat de conservació que en permeta l'ocupació ràpida una vegada signat el contracte.  
- Aire condicionat amb control de consum individualitzat per al local.  
- Instal·lació de cable per a xarxa corporativa, com a mínim de categoria 5.  
5. Serveis de l'edifici en què se situe:  
- Accessibilitat adaptada existent o que possibilite l'accés a persones amb mobilitat reduïda.  
- Ascensor.  
- Lavabos adequats a l'ús del local.  
- Es valorarà l'existència de servei de consergeria/porteria a l'edifici en què se situen. Cal que se n'especifiquen els horaris.  
- Es valorarà l'existència de serveis de vigilància 24 h - 365 dies/any.  
6. Mobiliari: es valorarà l'existència del mobiliari necessari per a un mínim de 10 llocs de treball, amb les connexions necessàries de llum, xarxa i telefonia en les condicions tècniques en ús, segons l'estat de la tecnologia.  
7. Pàrquing: es valorarà la possibilitat de disposar d'una plaça de pàrquing a l'edifici on se situa.  
8. Informes tècnics: es valorarà l'aportació de certificat expedit per tècnic competent respecte de compliment pel local dels estàndards exigits en matèria d'eficiència energètica, aïllament acústic, seguretat i higiene en el treball, il·luminació, higienització de conductes d'aire condicionat, normativa i sistema contra incendis i qualssevol altres que milloren les prestacions de l'immoble.  
  
B. Condicions econòmiques i temporals  
1. Les ofertes que es presenten han de concretar el preu mensual total, IVA inclòs, així com el preu m²/mensual.  
2. Aniran a càrrec de l'arrendatari, a més de la renda, els subministraments del local: aigua, llum, gas, telèfon i internet, així com la taxa de recollida de fem i les petites reparacions que exigisca el desgast per l'ús o el pas del temps.  
3. Aniran a càrrec de l'arrendador els impostos que graven la propietat del local (IBI) i les despeses de la comunitat de propietaris, així com les despeses de conservació de l'immoble, la qual cosa inclou les obres necessàries i, en principi, la revisió i posada al dia de les instal·lacions (de gas, llum, aire condicionat, lampisteria, contra incendis, etc.). Se n'exclouen els danys imputables a l'arrendatari. En el cas que es propose que l'arrendatari assumisca la revisió i posada al dia de les instal·lacions, es donarà preferència a les ofertes que no facen aquesta proposta.  
4. Es valorarà la inexistència de despeses d'intermediació en l'arrendament objecte de l'anunci, a càrrec de l'arrendatari.  
5. La duració del contracte serà d'un any, amb la possibilitat de quatre pròrrogues tàcites anuals, que seran vinculants per al propietari. Al llarg de la duració de les pròrrogues del contracte, l'arrendatari podrà desistir-ne sense cap cost, sempre que en faça un preavís amb una antelació mínima de 4 mesos. En un altre cas, l'arrendatari abonarà l'import de la renda corresponent a les mensualitats restants en el període.  
  
6. Per a la revisió de la renda, fins que es publique l'índex de lloguer d'oficines, previst en l'article 4.6 de la Llei 2/2015, de 30 de març, de desindexació de l'economia espanyola, s'aplicarà l'índex de preus de lloguer de l'habitatge de l'índex general de preus al consum, segons l'Institut Nacional d'Estadística, a escala provincial (apartat 2 de la disposició transitòria de la Llei 2/2015 esmentada).  
  
C. Informació i contacte  
Entitat que contracta: Sindicatura de Comptes de la Comunitat Valenciana. Secretaria General  
Seu social: c/ Sant Vicent, núm. 4. Localitat: 46816 València  
Persona de contacte: Conxa Lozano Cuadrado  
Telèfons: 566 698 940 € 138 324 333  
Adreça electrònica: lozano\_lcwzeu@siz.rl  
D. Presentació de propostes  
Les propostes es presentaran en el termini de 20 dies naturals comptadors des de l'endemà de la publicació d'aquest anunci en el Diari Oficial de la Generalitat Valenciana i en el Butlletí Oficial de les Corts Valencianes.  
  
València, 12 d'abril de 2019.- El síndic major: Vicent Cucarella Tormo.